2020. gada 28. janvārī Noteikumi Nr. 57

Rīgā (prot. Nr. 4 10. §)

**Grozījumi Ministru kabineta 2015. gada 20. oktobra noteikumos Nr. 600** **"Darbības programmas "Izaugsme un nodarbinātība" Eiropas Reģionālās attīstības fonda 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.2. pasākuma "Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2015. gada 20. oktobra noteikumos Nr. 600 "Darbības programmas "Izaugsme un nodarbinātība" Eiropas Reģionālās attīstības fonda 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.2. pasākuma "Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei" īstenošanas noteikumi" (Latvijas Vēstnesis, 2015, 208. nr.; 2016, 96. nr.; 2017, 5., 203. nr.; 2018, 182. nr.) šādus grozījumus:

1. Izteikt noteikumu nosaukumu šādā redakcijā:

"**Darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.2. pasākuma "Infrastruktūras attīstība funkcionēšanas novērtēšanas sistēmas izveidei" īstenošanas noteikumi**".

1. Izteikt 1.1. apakšpunktu šādā redakcijā:

"1.1. kārtību, kādā īsteno darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.2. pasākumu "Infrastruktūras attīstība funkcionēšanas novērtēšanas sistēmas izveidei" (turpmāk – pasākums);".

1. Svītrot 2. punktā vārdus "un asistīvo tehnoloģiju (tehnisko palīglīdzekļu) apmaiņas fonda".
2. Svītrot 3.2. un 4.2.2. apakšpunktu.
3. Izteikt 7. punktu šādā redakcijā:

"7. Pasākumam pieejamais kopējais attiecināmais finansējums ir 2 486 091 *euro*, tai skaitā Eiropas Reģionālās attīstības fonda finansējums – 2 113 177 *euro* un valsts budžeta finansējums – 372 914 *euro*."

1. Izteikt 14.1. un 14.2. apakšpunktu šādā redakcijā:

"14.1. ēku pārbūve un atjaunošana funkcionēšanas novērtēšanas sistēmas (laboratorijas) izveidei, kā arī teritorijas labiekārtošana;

14.2. funkcionēšanas novērtēšanas sistēmas (laboratorijas) aprīkojuma – funkcionēšanas novērtēšanas instrumentu un ierīču – un laboratorijas materiāltehniskā nodrošinājuma iegāde un uzturēšana;".

1. Izteikt 18.1. apakšpunktu šādā reakcijā:

"18.1. būvuzraudzībai, autoruzraudzībai, būvekspertīzei, būvprojektam, ēkas energoefektivitātes novērtēšanai un ēkas vai telpu grupas kadastrālās uzmērīšanas veikšanai šo noteikumu 14.1. apakšpunktā minētās atbalstāmās darbības īstenošanai plāno izmaksas, kas nepārsniedz 10 procentus no šo noteikumu 14.1. apakšpunktā minētajām atbalstāmās darbības izmaksām;".

1. Izteikt 23.1. apakšpunktu šādā redakcijā:

"23.1. pieejamā avansa un starpposma maksājumu kopsumma nepārsniedz 90 procentus no projekta kopējā attiecināmā finansējuma;".

1. Izteikt 26. punktu šādā redakcijā:

"26. Pasākumu īsteno tiešā sinerģijā ar 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.2. pasākumu "Funkcionēšanas novērtēšanas sistēmas izveide un ieviešana un asistīvo tehnoloģiju (tehnisko palīglīdzekļu) pieejamības un pielietojuma Latvijas izglītības iestādēs izpēte" (turpmāk – 9.1.4.2. pasākums)."

1. Izteikt 28.2. apakšpunktu šādā redakcijā:

"28.2. saskaņo funkcionēšanas novērtēšanas sistēmas (laboratorijas) ieviešanai nepieciešamā aprīkojuma iegādes sarakstus;".

1. Izteikt 28.5. apakšpunktu šādā redakcijā:

"28.5. uzrauga, vai pasākuma finansējums maksimāli tiek novirzīts funkcionēšanas novērtēšanas instrumentu un ierīču nodrošinājumam;".

1. Papildināt noteikumus ar 29.7. apakšpunktu šādā redakcijā:

"29.7. ēkas vai telpu grupas kadastrālās uzmērīšanas veikšanu."

1. Izteikt 30. punktu šādā redakcijā:

"30. Šo noteikumu 14.2. apakšpunktā minēto atbalstāmo darbību īsteno finansējuma saņēmēja projekta vadības personāls, ja nepieciešams, piesaistot pakalpojuma sniedzēju. Šīs darbības ietvaros nodrošina:

30.1. funkcionēšanas novērtēšanas sistēmas (laboratorijas) aprīkojuma iegādi;

30.2. funkcionēšanas novērtēšanas instrumentu un ierīču licenču un autortiesību iegādi;

30.3. funkcionēšanas novērtēšanas instrumentu un ierīču un to lietošanas rokasgrāmatu tulkošanu latviešu valodā, kā arī funkcionēšanas novērtēšanas instrumentu adaptāciju Latvijā;

30.4. funkcionēšanas novērtēšanas instrumentu un ierīču uzturēšanu;".

1. Izteikt 35. punktu šādā redakcijā:

"35. Sadarbības iestādei ir tiesības vienpusēji atkāpties no līguma par projekta īstenošanu, ja finansējuma saņēmējs nepilda līgumu par projekta īstenošanu, tai skaitā projekta īstenošana nenotiek atbilstoši projektā noteiktajiem termiņiem vai ir iestājušies citi apstākļi, kas negatīvi ietekmē vai var ietekmēt pasākuma mērķa vai pasākuma uzraudzības rādītāju sasniegšanu."

Ministru prezidents A. K. Kariņš

Labklājības ministre R. Petraviča